Rapport mill-Kummissjoni dwar il-ħidma tal-kumitati matul l-2007 {SEC(2008) 3018} /* KUMM/2008/0844 finali */





[pic] | KUMMISSJONI TAL-KOMUNITAJIET EWROPEJ | Brussel 15.12.2008 KUMM(2008) 844 finali RAPPORT MILL-KUMMISSJONI DWAR IL-ĦIDMA TAL-KUMITATI MATUL L-2007 {SEC(2008) 3018} RAPPORT MILL-KUMMISSJONI DWAR IL-ĦIDMA TAL-KUMITATI MATUL L-2007 Skont l-Artikolu 7(4) tad-Deċiżjoni tal-Kunsill 1999/468/KE tat-28 ta’ Ġunju 1999, il-Kummissjoni qed tippreżenta r-rapport annwali dwar il-ħidma tal-kumitati għall-2007. Ir-rapport fih kummenti ġenerali dwar l-iżvilupp tas-sistem tal-komitoloġija, ħarsa ġenerali tal-attivitajiet tal-kumitati u Anness bi statistika dettaljata tal-kumitati individwali, ikklassifikati fuq il-bażi tad-dipartimenti tal-Kummissjoni kkonċernati[1]. L-Anness jipprovdi wkoll kummenti dwar it-tibdiliet fl-għadd ta’ kumitati u dwar l-avvenimenti ta’ eċċezzjoni marbuta ma’ miżuri speċifiċi ta’ abbozz, bħal opinjonijiet mhux favorevoli u referenzi għall-Kunsill. 1. KUMMENT ġENERALI DWAR L-IżVILUPP TAS-SISTEMA TAL-KOMITOLOġIJA 1.1. L-implimentazzjoni tar-riforma fil-proċedura tal-komitoloġija (id-Deċiżjoni tal-Kunsill 2006/512/KE li temenda d-deċiżjoni tal-Kunsill 1999/468/KE) 1.1.1. Allinjament L-allinjament tal-atti bażiċi eżistenti bi proċeduri ġodda ta’ kumitati hu eżerċizzju familjari, peress li kien diġà sar qabel għad-Deċiżjoni tal-Kunsill 1999/468/KE. L-erba’ regolamenti ta’ allinjament adottati fl-2003[2] emendaw waħda waħda, l-atti bażiċi kollha eżistenti, izda emendaw biss il-proċeduri tagħhom tal-kumitati, mingħajr ebda tibdil ieħor fis-sustanza tagħhom. F’dak il-perjodu l-allinjament kien jikkonsisti fl-eliminazzjoni ta’ varjanti għal kull proċedura (ġestjoni, regolamenti u salvagwardji). Konsegwentement, it-tibdiliet kienu purament awtomatiċi, li ffaċilitaw l-approvazzjoni mil-leġizlatur. Għall-kuntrarju, huma obbligatorji l-kriterji stabbiliti fil-proċedura regulatorja bi skrutinju (PRAC) introdotta permezz ta’ Deċiżjoni tal-Kunsill 2006/512/KE. Dan ifisser li kulmeta l-kundizzjonijiet japplikaw, il-PRAC għandu jkun ipprovdut. Inkella, l-att legali bażiku adottat ikun illegali. Għaldaqstant, kull każ irid jiġi eżaminat fuq il-mertu tiegħu biex jiġi deċiż jekk il-kundizzjonijiet għall-proċedura ġdida li trid tkun applikata ikunux ġew issodisfati. Fi stqarrija konġunta[3], il-Parlament Ewropew, il-Kunsill u l-Kummissjoni qablu dwar lista ta’ atti legali bażiċi li jridu jitressqu b’urġenza b’konformità mal-PRAC. Dawn is-26 proposta għall-allinjament ta’ prijorità kienu adottati mill-Kummissjoni fit-22 ta’ Diċembru 2006. L-atti legali bażiċi l-oħra adottati taħt il-proċedura ta’ ko-deċiżjoni li mhumiex elenkati fl-istqarrija konġunta ta’ Lulju 2006 kienu wkoll allinjati. Il-Kummissjoni kkommettiet lilha nnifisha biex tirrevedi l-atti legali kollha eżistenti u, kulmeta kien neċessarju, biex tagħmel il-proposti rilevanti għall-allinjament tagħhom qabel tmiem l-2007. Minħabba l-għadd ta’ atti kkonċernati, l-eżerċizzju ta’ skrutinju beda f’Jannar 2007. Kienu identifikati total ta ’ 225 att li kellhom bżonn jiġu allinjati . Sabiex jiġi evitat approċċ frammentat, li kien ikun impossibbli biex jitħaddem b’madwar 200 proposta li qed tiġi studjata u kien iwassal għal inkonsistenzi kbar, il-Kummissjoni iddeċidiet li tisottometti “proposti omnibus” minflok 200 proposta individwali. Dan seta’ jgħin lill-Parlament Ewropew u lill-Kunsill biex janalizzaw il-kawżi differenti b’mod aktar komprensiv u konsistenti. Il-Kummissjoni adottat kif xieraq: - Fit-23 ta’ Novembru 2007, il-Komunikazzjoni lill-Parlament Ewropew u lill-Kunsill li tispjega l-iskop tal-allinjament ġenerali u l-metodu segwit biex jitwettaq dan l-eżerċizzju. Din il-komunikazzjoni telenka l-atti kollha bażiċi li għandhom x’jaqsmu mal-allinjament ġenerali. - Fit-23 ta' Novembru 2007 ukoll, l-ewwel “proposta omnibus” li tkopri 59 att bażiku. - Fid-19 ta’ Diċembru 2007, żewġ proposti omnibus oħra” , waħda li tkopri 47 att bażiku, u l-oħra li titratta 4 atti bażiċi adottati fl-applikazzjoni tat-Titolu IV tal-Parti III tat-Trattat li jistabbilixxi l-Komunità Ewropea, sabiex jiġu kkunsidrati d-dispożizzjonijiet speċjali f’dan il-qasam li japplikaw għad-Danimarka, ir-Renju Unit u l-Irlanda. - Ir-raba’ u l-aħħar proposta “omnibus” (li tkopri 46 att) kienet adottata fi Frar 2008. 1.1.2. Reviżjoni tal-ftehim bilaterali Il-Ftehim bilaterali ta’ Ottubru 2000 (il-Kummissjoni/Parlament Ewropew) dwar il-proċeduri għall-implimentazzjoni tad-Deċiżjoni tal-Komitoloġija kellu jiġi rivedut sabiex ikun konformi mal-istqarrija dwar reġistru trasparenti/aġġornat u bi proċeduri regolamentarji ġodda bi skrutinju u kulmeta jkun possibli, biex jissimplifikaw l-arranġamenti attwali. In-negozjati saru fl-2007 u malajr instabu soluzzjonijiet ta' kompomess fuq il-biċċa l-kbira tal-kwistjonijiet li ma kinux deċiżi. Ir-riżultati tan-negozjati kellhom jiġu approvati miż-żewġ istituzzjonijiet matul l-ewwel nofs tal-2008. Il-ftehim rivedut kien mistenni li jidħol fis-seħħ fit-3 ta’ Ġunju 2008. 1.1.3. Il-komitoloġija u t-trasparenza: ir-reġistru u r-repożitorju għad-dokumenti tal-komitoloġija Fi stqarrija dwar l-Artikolu 7(3) tad-Deċiżjoni tal-Kunsill 1999/468/KE (stqarrija dwar it-trasparenza)[4], il-Kummissjoni kkomettiet lilha nnifisha li ttejjeb ir-reġistru tal-komitoloġija sabiex tgħin lill-Parlament Ewropew biex isegwi aħjar l-istadji u l-iskedi differenti ta’ kull proċedura ta’ komitoloġija u biex issir distinzjoni bejn id-diversi tipi ta’ dokumenti rċevuti. Għaldaqstant, biex tkompli mar-riforma tad-Deċiżjoni tal-Kunsill 1999/468/KE, il-Kummissjoni żviluppat reġistru ta’ komitoloġija ġdid u mtejjeb ferm aktar biex il-Parlament Ewropew u l-pubbliku inġenerali jingħata aċċess aktar trasparenti u koerenti għad-dokumenti u informazzjoni oħra rilevanti. Ir-reġistru l-ġdid kellu jibda jopera fl-1 ta' April 2008[5]. 1.2. Żvilupp tal-każistika Fis-sentenza tagħha tat-13 ta’ Settembru 2007 (il-Kawża C-443/05, Common Market Fertilizers SA), il-Qorti tal-Ġustizzja kkonfermat il-każistika “Forest Focus” (ara s-sinteżi tas-sentenza tal-Kawża C-122/04, tat-23 ta’ Frar 2006, fir-rapport tal-2006). Il-Qorti saħqet li hu ċar mill-kliem tal-Artikolu 2 tad-Deċiżjoni tal-Komitoloġija li l-kriterji marbuta mal-għażla tal-proċedura tal-kumitat ma jorbtux, li huma kkonfermati b’mod espliċitu fil-ħames premessa tal-preambolu tal-istess Deċiżjoni. Bla ħsara għall-possibiltà ta’ rikors għal proċedura konsultattiva, miżuri ta’ ambitu ġenerali jistgħu għalhekk jidħlu jew taħt il-punt (a) jew il-punt (b) tal-Artikolu 2 tad-Deċiżjoni tal-Komitoloġija. Dawn jistgħu jkunu koperti minn proċedura ta’ ġestjoni jekk ikunu marbutin mill-qrib ma’ miżuri ta’ applikazzjoni individwali u fi ħdan qafas li jkun żviluppat b’mod suffiċjenti mal-istrumenti bażiċi nfushom. Għall-kuntrarju, ukoll bla ħsara għall-possibiltà ta’ rikors għall-proċedura konsultattiva, miżuri ta’ applikazzjoni individwali jistgħu jiġu koperti biss mill-punt (a) tal-Artikolu 2 tad-Deċiżjoni tal-Komitoloġija. F’din il-kawża, ir-referenza għal proċedura tal-kumitat fl-Artikolu 239 tal-Kodiċi Doganali timplika li tintuża l-proċedura regulatorja, li tapplika għal miżuri li għandhom ambitu ġenerali. Il-Qorti stqarret li l-Artikolu 239 tal-Kodiċi Doganali ma jimponix obbligi fuq il-Kummissjoni biex tuża’ xi proċedura partikolari biex tieħu deċiżjoni individwali – f’dan il-każ, kunsiderazzjoni tal-applikazzjonijiet għall-ħlas mill-ġdid jew remissjoni tad-dazji tad-dwana. Għaldaqstant, l-appellant (Common Market Fertilizers SA) kien żbaljat meta sfida l-legalità tad-deċiżjonijiet individwali li ħadet il-Kummissjoni mingħajr ebda proċedura partikolari ta’ komitoloġija. Fis-sentenza tagħha tat-23 ta’ Ottubru 2007 (C-403/5, “Philippines Border Management Project”), il-Qorti annullat id-Deċiżjoni tal-Kummissjoni li approvat proġett marbut mas-sigurtà tal-fruntiera fil-Filippini li kellu jiġi ffinanzjat permezz tal-linja 19 10 02 tal-baġit ġenerali tal-Komunitajiet Ewropej. Il-Qorti ordnat li, minħabba li d-deċiżjoni kkontestata għandha għan li jikkonċerna l-ġlieda kontra t-terroriżmu u l-kriminalità internazzjonali, li jaqa’ barra mill-qafas tal-politika ta’ żvilupp u kooperazzjoni segwit permezz tar-Regolament Nru 443/92, il-Kummissjoni eċċediet il-poteri impimentattivi mogħtija mill-Kunsill fl-Artikolu 15 ta' dak ir-Regolament. 2. ĦARSA ĠENERALI LEJN L-ATTIVITAJIET 2.1 Għadd ta’ kumitati Hi importanti li ssir distinzjoni bejn il-kumitati tal-komitoloġija, fuq in-naħa l-waħda, u l-entitajiet l-oħra, b’mod partikolari “il-gruppi tal-esperti” li ġew iffurmati mill-Kummissjoni stess, fuq in-naħa l-oħra. Dawn tal-aħħar jaħdmu fuq il-preparazzjoni u l-implimentazzjoni tal-politika, filwaqt li l-kumitati tal-komitoloġija huma involuti fl-implimentazzjoni tal-atti leġiżlattivi. Dan ir-rapport jiffoka esklussivament fuq il-kumitati tal-komitoloġija L-għadd tal-kumitati tal-komitioloġija fil-31 ta' Diċembru 2007 kien ikkalkulat permezz tas-settur tal-attività (ara t- Tabella I ). Iċ-ċifri għas-sena preċedenti (fil-31 ta’ Diċembru 2006) qed jingħataw ukoll biex ikun jista’ jsir il-paragun. TABELLA 1 - Għadd totali tal-Kumitati Settur ta’ politika | 2006 | 2007 | Intrapriża u Industrija (ENTR) | 33 | 33 | Impjiegi, Affarijiet Soċjali u Opportunitajiet Ugwali (EMPL) | 8 | 4 | Agrikoltura u Żvilupp Rurali (AGRI) | 30 | 31 | Trasport u Enerġija (TREN) | 36 | 35 | Ambjent (ENV) | 35 | 35 | Riċerka (RTD) | 3 | 5 | Soċjetà tal-Informazzjoni u x-Xandir (INFSO) | 12 | 9 | Sajd u Affarijiet Marittimi (MARE) | 4 | 4 | Suq intern (MARKT) | 13 | 13 | Politika reġjonali (REGIO) | 3 | 1 | Tassazzjoni u Għaqda Doganali (TAXUD) | 10 | 11 | Edukazzjoni u Kultura (EAC) | 12 | 6 | Saħħa u Protezzjoni tal-Konsumatur (SANCO) | 16 | 17 | Ġustizzja, Libertà u Sigurtà (JLS) | 15 | 21 | Relazzjonijiet Esterni (RELEX) | 4 | 3 | Kummerċ (TRADE) | 12 | 12 | Tkabbir (ELARG) | 4 | 3 | EuropeAid (AIDCO) | 15 | 9 | Għajnuna Umanitarja (ECHO) | 1 | 1 | Statistika (ESTAT) | 8 | 9 | Baġit (BUDG) | 2 | 2 | Uffiċċju ta’ kontra l-Frodi (OLAF) | 1 | 1 | Teknoloġija ta' l-Informatika (DIGIT) | 0 | 1 | TOTAL | 277 | 264 | 2.2 Għadd ta’ opinjonijiet u miżuri ta’ implimentazzjoni Bħar-rapporti preċedenti, dan ir-rapport jagħti ċ-ċifri globali tal- opinjonijiet formali mogħtija mill-kumitati u l- miżuri ta ’ implimentazzjoni sussegwenti (jiġifieri l-atti legali jew deċiżjonijiet amministrattivi u ta’ finanzjament) adottati mill-Kummissjoni. Dawn iċ-ċifri jagħtu l-ammont tal-“output” tanġibbli tal-kumitati (ara t-Tabella II). L-għadd totali ta’ opinjonijet li ġew mogħtija mill-kumitati fl-2007 kien ta’ 2613 (meta mqabbel ma’ 2 933 fl-2006); l-għadd ta’ miżuri ta’ implimentazzjonii adottati mill-Kummissjoni kien ta’ 2522 (meta mqabbel ma’ 2 862 fl-2006). TABELLA II - Għadd ta’ opinjonijiet u miżuri ta’ Implimentazzjoni (2007) Opinjonijiet | Miżuri ta’ implimentazzjoni | Opinjonijiet | Miżuri ta’ implimentazzjoni | ENTR | 292 | 269 | SANCO | 343 | 331 | EMPL | 14 | 14 | JLS | 27 | 23 | AGRI | 963 | 963 | RELEX | 4 | 4 | TREN | 41 | 39 | KUMMERĊ | 10 | 8 | ENV | 65 | 62 | ELARG | 86 | 83 | RTD | 57 | 57 | AIDCO | 388 | 388 | INFSO | 37 | 36 | ECHO | 37 | 37 | MARE | 30 | 29 | ESTAT | 29 | 18 | MARKT | 11 | 8 | BUDG | 3 | 3 | REGIO | 13 | 13 | OLAF | 0 | 0 | TAXUD | 74 | 63 | DIGIT | 2 | 1 | EAC | 87 | 73 | L-għadd kbir ta’ miżuri ta ’ implimentazzjoni adottati f’ċerti setturi - Agrikoltura (963), EuropeAid (388), Saħħa u Protezzjoni tal-Konsumatur (331), Intrapriżi (269) , Riċerka (57) u Soċjetà tal-informazzjoni (36) – għal darba oħra jirriflettu l-intensità tax-xogħol iddelegat lill-Kummissjoni f’dawn l-oqsma permezz tal-proċeduri tal-komitoloġija[6]. Meta jitqabbel mas-sena preċedenti, juri tnaqqis fl- Agrikoltura (963 miżuri ta’ implimentazzjoni fl-2007, imqabbel ma’ 1 576 fl-2006) u r- Riċerka (57 fl-2007, imqabbel ma’ 212 fl-2006). [1] L-Anness hu ppreżentat bħala dokument separat ta’ ħidma tal-persunal tal-Kummissjoni. [2] Ir-Regolament tal-Kunsill (KE) Nru 806/2003 tal-14 ta' April 2003, ir-Regolament tal-Kunsill (KE) Nru 807/2003 tal-14 ta' April 2003, ir-Regolament tal-Kunsill (KE) Nru 1105/2003 tas-26 ta' Mejju 2003 u r-Regolament (KE) Nru 1882/2003 tal-Parlament Ewropew u tal-Kunsill tad-29 t'Settembru 2003. [3] ĠU C 255, 21.10.2006, p. 1. [4] ĠU C 171, 22.7.2006, p. 21. [5] http://ec.europa.eu/transparency/regcomitology/index_en.htm. [6] Ta’ min jinnota li l-għadd ta’ miżuri adottati bħala tali ma jagħtux indikazzjoni tal-importanza politika, ekonomika jew finanzjarja tad-deċiżjoni meħuda.